Man sterf na hy voor trein belandŉ Man is dood en sy lyk vermink nadat hy Maandagoggend voor ŉ trein beland het by die George Goch-stasie in Johannesburg. ŉ Woordvoerder van die Johannesburgse nooddienste, Robert Mulaudzi, sê die man was glo op pad werk toe en het gehardloop om ŉ trein te vang. Die man is glo deur die trein omgeslaan terwyl hy nog op die platform was. “Sy liggaam is vermink en hy is op die toneel dood.” In nog ŉ voorval is ‘n veiligheidswag Saterdagoggend by die Tooronga-treinstasie in Johannesburg dood nadat hy voor ŉ trein beland het.